సూపర్స్టార్ కృష్ణ వారసుడిగా బాల్యంలోనే సినీ పరిశ్రమలోకి అడుగుపెట్టిన మహేశ్.. తన అద్భుతమైన నటనతో టాలీవుడ్ అగ్ర కథానాయకుడయ్యాడు. ఇప్పుడు అదే బాటలో తన పిల్లలను కూడా సినిమాల్లోకి తీసుకొస్తున్నాడు మహేశ్. సుకుమార్ దర్శకత్వంలో వచ్చిన ‘1 నేనొక్కడినే’ సినిమాలో తనయుడు గౌతమ్ను వెండితెరపై చూపించిన మహేశ్.. మురుగదాస్తో నటిస్తున్న ‘స్పైడర్’ చిత్రంతో కుమార్తె సితారను సిల్వర్ స్క్రీన్కు పరిచయం చేయబోతున్నాడని టాక్ వినిపిస్తోంది. సోషల్మీడియాలో షేర్ అవుతున్న ఫొటోలు చూస్తుంటే ఇది నిజమేనేమో అనిపిస్తోంది.తమిళ డైరెక్టర్ మురుగదాస్ దర్శకత్వంలో మహేశ్బాబు, రకుల్ ప్రీత్సింగ్ జంటగా ‘స్పైడర్’ మూవీ తెరకెక్కుతున్న విషయం తెలిసిందే. శరవేగంగా షూటింగ్ జరుపుకుంటున్న ఈ సినిమా సెట్లో అనుకోకుండా సితార ప్రత్యక్షమైంది. ఈ సినిమాకు కెమెరామెన్గా పనిచేస్తున్న సంతోష్ శివన్ సెట్లో సితార ఇచ్చిన పోజులను కెమెరాలో బంధించి సోషల్మీడియాలో షేర్ చేశారు. మహేశ్, రకుల్ కూడా సితారతో కలిసి దిగిన ఫొటోలను సోషల్మీడియాలో షేర్ చేశారు. ‘సితార ఎక్స్ప్రెస్సివ్ చైల్డ్’ అంటూ రకుల్ ట్వీట్ చేసింది. ఆ ఫొటోలన్నీ చూస్తుంటే ‘స్పైడర్’ సినిమాలో సితార కనిపించబోతోందని అభిమానులు అనుకుంటున్నారు. ఈ సినిమాలో సితార నటిస్తోందో లేదో తెలియాలంటే విడుదల దాకా ఆగాల్సిందే!.
superstar krishna vaarasudigaa balyamlone cinee parisramaloki adugupettina mahesh.. tana adbhutamaina natanatho tollivood agra kathaanaayakudayyaadu. ippudu adhe baatalo tana pillalanu kuudaa cinemalloki teesukostunnadu mahesh. sukumar darsakatvamlo vachina ‘1 nenokkadine’ cinemalo tanayudu goutamnu venditerapai chuupinchina mahesh.. murugadasto natistunna ‘spider’ chitramtho kumarte sitaaranu silwar screenku parichayam cheyabotunnadani tack vinipistondi. soshalmeediyaalo share avutunna photolu chustunte idhi nijamenemo anipistondi.tamila director murugadas darsakatvamlo maheshbaabu, rakul preethsing jantagaa ‘spider’ moovee terakekkutunna vishayam telisinde. saravegamgaa shooting jarupukuntunna ee sinima setlo anukokunda sitaara pratyakshamaindi. ee sinimaaku kemeramenga panichestunna santosh shivan setlo sitaara ichina pojulanu kemeralo bandhinchi soshalmeediyaalo share chesaru. mahesh, rakul kuudaa sitaaratoe kalisi digina photolanu soshalmeediyaalo share chesaru. ‘sitaara expressive chaild’ antuu rakul tweet chesindi. aa photolanni chustunte ‘spider’ cinemalo sitaara kanipinchabotondani abhimaanulu anukuntunnaru. ee cinemalo sitaara natistondo ledho teliyaalante vidudala daka aagalsinde!.